Page:Schwenkfelder Hymnology.djvu/48

36 hilff vnnd hayl zusuchen vnnd zufinden, allein beim Ainigen Haylmacher Christo, vff welchen alle lobsang gericht, das man sie nit allein singen, sonnder vilmehr leesen, bedenckhen vnnd teglich beeten mag, welches dann der recht gaistlich gsang vnnd frid jm herczen jst jn allem triebsal.

Das alles welle ihm der Gottszförchtige Christglaubige leser, beuolchen lassen, vnnd zu besserer erkantnus der wahrhait, sich dar jnn ersehen, leesen, singen, vnnd jn seinem herczen teglich bedenckhen, darneben mit fleissigem gebeth, beim Herren Christo anhalten, das er vns alien welle seinen frid geben, vnnd durch seinen hailigen gaist erleuchten, from, hailig, vnnd seines ewigen Reiches vnnd Lebens thailhafft machen. Amen.